NADLIMITNÁ ZÁKAZKA

**Verejná súťaž**

postupom podľa § 66 zákona č. 343/2015 Z. z. o verejnom obstarávaní a

o zmene a doplnení niektorých zákonov v znení neskorších predpisov

**SÚŤAŽNÉ PODKLADY**

na predmet zákazky

# **Spotrebný laboratórny a zdravotnícky materiál**

# **pre projekty dlhodobého strategického výskumu**

# **OPENMED, LISPER a Drive4SIFood**

 (TOVARY)

**Príloha č. 2**

**OPIS PREDMETU ZÁKAZKY**

**Časť C: Sklo a kov**

Košice, december 2021

1. **STRUČNÝ OPIS PREDMETU ZÁKAZKY**

Predmetom zákazky je dodanie spotrebného laboratórneho materiálu, ktorými sú injekčné ihly, kultivačné komôrky, kadičky, fľaše reagenčné a fľaše so závitom, špachtle, pinzety, nožnice, lievik a rezač pre Univerzitu Pavla Jozefa Šafárika v Košiciach potrebných na výskum a vývoj.

Podrobné vymedzenie predmetu zákazky je uvedené v Prílohe č. 1 *Opis predmetu zákazky* tejto časti súťažných podkladov.

**Predpokladaná hodnota časti predmetu zákazky: 3 136,55 EUR bez DPH**

* 1. Špecifikácia jednotlivých položiek, uvedená v Prílohách č. 1 tejto časti súťažných podkladov, predstavuje minimálne požiadavky, ktoré je uchádzač povinný pri danom tovare dodržať. Uchádzač je povinný dodávať požadovaný tovar, ktorý zodpovedá Slovenským technickým normám alebo normám EÚ a v štandardnej kvalite.
	2. Uchádzačom predložená ponuka, musí splniť všetky požiadavky technickej špecifikácie zadefinované v Prílohe č. 1 a musí predložiť ponuku na všetky požadované položky. V prípade, že ponuka nesplní požiadavku technickej špecifikácie, alebo nebude predložená ponuka na všetky požadované položky, ponuka bude vylúčená.
	3. V prípade, že sú v opise predmetu zákazky uvedené špecifikácie navrhovaných výrobkov, materiálov alebo tovarov pomocou odkazu na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby platí, že môže byť ponúknutý a bude akceptovaný aj iný – **ekvivalentný tovar** musí mať také kvalitatívne alebo výkonnostné charakteristiky, ktoré sú nevyhnutné na zabezpečenie účelu, na ktoré je uvedený tovar určený.
	4. Verejný obstarávateľ uvádza minimálne technické parametre na predmet zákazky. Uchádzač na základe požiadavky verejného obstarávateľa, ponúkne konkrétny tovar s vlastnosťami splňujúcimi minimálne požiadavky verejného obstarávateľa.
	5. Tovar s nižšími parametrami je pre verejného obstarávateľa neprípustný, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.
1. **MNOŽSTVO A ROZSAH PREDMETU ZÁKAZKY**
	1. Celkové množstvo, rozsah predmetu zákazky je uvedený a podrobne vymedzený vrátane technických špecifikácií každej položky predmetu zákazky v Prílohe č. 1 tejto časti súťažných podkladov.
	2. Rozsah a množstvo tovaru uvedené v  Prílohe č. 1 je maximálne a skutočne odobrané množstvo sa bude realizovať od aktuálnych potrieb kupujúceho po dobu trvania tejto rámcovej dohody.
2. **SPÔSOB PLNENIA PREDMETU ZÁKAZKY**
	1. Rámcová dohoda bude uzatvorená s odkladacou podmienkou nadobudnutia účinnosti rámcovej dohody, ktorou bude schválenie verejného obstarávania zo strany poskytovateľa NFP, t. j. doručenie kladnej správy z kontroly verejného obstarávania prijímateľovi (verejnému obstarávateľovi). Verejný obstarávateľ môže odstúpiť od podpísania rámcovej dohody bez akýchkoľvek sankčných dôsledkov v prípade, ak výsledky administratívnej finančnej kontroly poskytovateľa NFP neumožňujú financovanie výdavkov vzniknutých z procesu verejného obstarávania.
	2. Rámcová dohoda bude uzatvorená podľa § 83 zákona o verejnom obstarávaní a podľa ust. § 269 ods. 2 zákona č. 513/1991 Zb. – Obchodný zákonník s jedným úspešným uchádzačom na dobu určitú, a to do konca trvania dotknutých aktivít projektov t. j. do 30. 06. 2023. Trvanie rámcovej dohody bude možné písomným dodatkom predĺžiť, ak v čase podľa predchádzajúcej vety nedôjde k vyčerpaniu finančného limitu hodnoty zákazky. Celková doba trvania rámcovej dohody však v takom prípade nesmie presiahnuť 4 roky.
	3. Predmet zákazky sa bude dodávať na základe písomných objednávok, v ktorých bude uvedený predmet zákazky, jeho počty kusov (balenia) a odberné miesto verejného obstarávateľa s uvedením kontaktnej osoby verejného obstarávateľa z vybraných položiek predmetu zákazky uvedeného v prílohe k tejto časti súťažných podkladov.
3. **OSOBITNÉ POŽIADAVKY**
	1. Súčasťou predmetu zákazky sú aj služby, súvisiace s dopravou na miesto plnenia, s vyložením všetkého požadovaného tovaru na mieste určenom verejným obstarávateľom, vrátane uloženia tovaru do priestorov verejného obstarávateľa, ktoré určí verejný obstarávateľ v jednotlivých objednávkach.
	2. Lehota dodania tovaru je najneskôr do 10 (desať) pracovných dní od momentu, potvrdenia objednávky uchádzačom, na miesto dodania predmetu zákazky, bližšie upresnené jednotlivými objednávkami, ak sa strany dohody nedohodnú inak.

Uchádzač spresní termín dodania tovaru, resp. jeho časti najneskôr 24 hodín pred jeho dodaním (e-mailom, telefonicky) osobe, uvedenej v objednávke ako poverenej na prevzatie konkrétnej dodávky za verejného obstarávateľa.

* 1. Uchádzač poskytne na tovar záruku min. 24 (dvadsaťštyri) mesiacov. Záručná doba začína plynúť odo dňa dodania tovaru verejnému obstarávateľovi v mieste plnenia. Záručná doba neplynie po dobu, po ktorú verejný obstarávateľ nemôže užívať tovar pre jeho vady, za ktoré zodpovedá uchádzač.
	2. V prípade, že počas trvania zmluvného vzťahu bude ukončená výroba niektorého tovaru, ktorý tvorí predmet tejto dohody, uchádzač je povinný túto skutočnosť písomne oznámiť verejnému obstarávateľovi a preukázať oficiálnym písomným vyhlásením výrobcu, a zároveň písomne ponúknuť verejnému obstarávateľovi iný - plne funkčný náhradný tovar, spĺňajúci všetky minimálne požiadavky v špecifikáciách uvedených v Prílohe č. 1 tejto časti súťažných podkladov. V prípade súhlasu s písomnou ponukou náhradného tovaru, bude uzatvorený písomný dodatok, a tovar zahrnutý do predmetu zákazky. Cena náhradného tovaru nesmie byť vyššia ako cena pôvodného tovaru.

**5 HODNOTENIE PONÚK**

* 1. Ponuka musí byť predložená na všetky položky danej časti predmetu zákazky.
	2. Pre vyhodnotenie splnenia požiadaviek na vlastnosti predmetu zákazky, je uchádzač povinný vyplniť Prílohu č. 5 časť 1 súťažných podkladov, podľa bodov 16.3 a 16.4 *časti A1. Pokyny pre uchádzačov* súťažných odkladov.
	3. Splnenie požiadaviek na vlastnosti jednotlivých položiek predmetu zákazky bude vyhodnotené na základe údajov/informácií o ponúkanom tovare, uvedených v uchádzačom vyplnenej Príloh č. 5 časť 1 súťažných podkladov. Predloženými údajmi/informáciami o ponúkanom tovare musí uchádzač preukázať, že ním ponúkaný tovar spĺňa požiadavky na predmet zákazky uvedené v tejto Prílohe č. 1 Opis predmetu zákazky.
	4. Členovia komisie budú vyhodnocovať splnenie požiadaviek na predmet zákazky vylučovacím spôsobom, a to SPLNIL (S) / NESPLNIL (N).
	5. Tí uchádzači, ktorí boli pri vyhodnotení splnenia požiadaviek na predmetu zákazky vyhodnotení aspoň raz vyjadrením NESPLNIL (N), nesplnili požiadavky verejného obstarávateľa na danú časť predmet zákazky.
	6. Ponuka, ktorá nespĺňa požiadavky na predmet zákazky, uvedené v Oznámení o vyhlásení verejného obstarávania a v súťažných podkladoch, bude z postupu verejného obstarávania vylúčená podľa § 53 zákona o verejnom obstarávaní.
	7. Výrobky s nižšími parametrami sú pre verejného obstarávateľa neprípustné, v tomto prípade ponuka uchádzača bude pre verejného obstarávateľa neprijateľná a bude z verejného obstarávania vylúčená podľa § 53 zákona o verejnom obstarávaní.
1. **VYUŽITIE SUBDODÁVATEĽOV**
	1. Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. V rámci poskytnutia súčinnosti predloží úspešný uchádzač zoznam všetkých subdodávateľov, ktorí sa budú podieľať na plnení zmluvy v rozsahu meno a priezvisko, adresa pobytu, dátum narodenia, spolu s vecným podielom plnenia a uvedené údaje doplnil do Prílohy 4 rámcovej dohody.
	2. Verejný obstarávateľ nevyžaduje od subdodávateľov, aby preukazovali splnenie podmienky účasti osobného postavenia podľa § 32 zákona o verejnom obstarávaní. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať v plnom rozsahu požiadavky podľa § 32 zákona o verejnom obstarávaní.
	3. Každý subdodávateľ, ktorý má podľa zákona 315/2016 Z. z. o registri partnerov verejného sektora povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť subdodávateľa byť zapísaný v registri partnerov verejného sektora sa naňho vzťahuje po celú dobu jeho trvania v dohode.
	4. Úspešný uchádzač zodpovedá za to, že všetci jeho subdodávatelia budú zapísaní v Registri partnerov verejného sektora, ak sa na nich táto povinnosť vzťahuje. V prípade zanedbania tejto povinnosti uchádzač znáša všetky škody, pokuty a penále, ktoré vzniknú v súvislosti s nesplnením tejto povinnosti.
	5. Úspešný uchádzač je povinný informovať verejného obstarávateľa o zmene údajov o subdodávateľovi. Zmena subdodávateľa v rámci plnenia rámcovej dohody je možná len s predchádzajúcim písomným súhlasom verejného obstarávateľa.
	6. Úspešný uchádzač pri výbere subdodávateľa musí postupovať tak, aby vynaložené náklady na zabezpečenie plnenia zmluvy o subdodávke boli primerané jeho kvalite a cene.
	7. Možnosťou využitia subdodávateľov nie je dotknutá zodpovednosť uchádzača za riadne plnenie rámcovej dohody.
	8. Ostatné dojednania o subdodávateľoch sú uvedené v návrhu rámcovej dohody.

Príloha č. 1

**Technická špecifikácia časť C: Sklo a kov**

|  |  |  |  |  |  |  |
| --- | --- | --- | --- | --- | --- | --- |
| **Por. číslo** | **Položka predmetu zákazky** | **Špecifikácia predmetu zákazky** | **Projekt****číslo rozpočtovej položky** | **MJ** | **Požadované balenie** | **Predpokladané odberné množstvo predpokladaného balenia (ks/bal)** |
| 1 | Ihla injekčná | inzulínová, 1 ml alebo ekvivalent | OPENMED313011V4550H7P28 | bal | 100ks/bal | 2 |
| 2 | Kultivačné komôrky | počet komôrok 8, sklo - 170 µm, rozmer 26 x 58 mm, ploché dno, trieda čistoty (sterilné, necytotoxické, DNase-, RNase-, DNA-, pyrogen-free), povrch vhodný pre bunkové kultúry alebo ekvivalent | OPENMED313011V4550H7P31 | bal | 6ks/bal | 5 |
| 3 | Kultivačné komôrky | počet komôrok 4, sklo - 170 µm, rozmer 26 x 58 mm, ploché dno, trieda čistoty (sterilné, necytotoxické, DNase-, RNase-, DNA-, pyrogen-free), povrch vhodný pre bunkové kultúry alebo ekvivalent | OPENMED313011V4550H7P31 | bal | 6ks/bal | 5 |
| 4 | Ihla injekčná | jednorázové, 0.9x40 mm alebo ekvivalent | OPENMED313011V4550H9P19 | bal | 100ks/bal | 10 |
| 5 | Kultivačné komôrky | počet komôrok 8, sklo - 170 μm, rozmer 26 x 58 mm, ploché dno, trieda čistoty (sterilné, necytotoxické, DNase-, RNase-, DNA-, pyrogen-free), povrch vhodný pre bunkové kultúry, jednotlivo balené alebo ekvivalent | OPENMED313011V4550H7P13 | bal | 16ks/bal | 2 |
| 6 | Ihla injekčná | inzulínová, 1 ml alebo ekvivalent | OPENMED313011V4550H7P14 | bal | 100ks/bal | 2 |
| 7 | Kadička | nízka s výlevkou 150 ml alebo ekvivalent | Drive4SIFood313011V3364H11P22 | ks |  ks | 30 |
| 8 | Kadička | nízka s výlevkou 100 ml alebo ekvivalent | Drive4SIFood313011V3364H11P22 | ks | ks | 30 |
| 9 | Kadička | nízka s výlevkou 250 ml alebo ekvivalent | Drive4SIFood313011V3364H11P22 | ks | ks | 40 |
| 10 | Kadička | nízka s výlevkou 400 ml alebo ekvivalent | Drive4SIFood313011V3364H11P22 | ks | ks | 30 |
| 11 | Kadička | nízka s výlevkou 600 ml alebo ekvivalent | Drive4SIFood313011V3364H11P22 | ks | ks | 20 |
| 12 | Kadička | nízka s výlevkou 800 ml alebo ekvivalent | Drive4SIFood313011V3364H11P22 | ks | ks | 20 |
| 13 | Kadička | vysoká s výlevkou 100 ml alebo ekvivalent | Drive4SIFood313011V3364H11P22 | ks |  ks | 30 |
| 14 | Kadička |  vysoká s výlevkou 250 ml alebo ekvivalent | Drive4SIFood313011V3364H11P22 | ks |  ks | 20 |
| 15 | Kadička |  vysoká s výlevkou 400 ml alebo ekvivalent | Drive4SIFood313011V3364H11P22 | ks |  ks | 30 |
| 16 | Kadička |  vysoká s výlevkou 600 ml alebo ekvivalent | Drive4SIFood313011V3364H11P22 | ks | ks | 10 |
| 17 | Kadička |  vysoká s výlevkou 50 ml alebo ekvivalent | Drive4SIFood313011V3364H11P22 | ks | ks | 20 |
| 18 | Fľaša so závitom GL | guľaté číre sklo s červeným uzáverom a vylievacím krúž. a PTFE-tesnením (180 C), 250 ml alebo ekvivalent | Drive4SIFood313011V3364H11P22 | bal | 10 ks/bal | 1 |
| 19 | Fľaša so závitom GL | guľaté číre sklo s červeným uzáverom a vylievacím krúž. a PTFE-tesnením (180 C), 500 ml alebo ekvivalent | Drive4SIFood313011V3364H11P22 | bal | 10 ks/bal | 2 |
| 20 | Fľaša so závitom GL | guľaté číre sklo s červeným uzáverom a vylievacím krúž. a PTFE-tesnením (180 C),1000 ml alebo ekvivalent | Drive4SIFood313011V3364H11P22 | bal | 10 ks/bal | 2 |
| 21 | Fľaša so závitom GL | guľatá, hnedé sklo DURAN, bez uzáveru, Retrace Code, 500 ml, Q 45 mm, d 86 mm, h 176 mm alebo ekvivalent | Drive4SIFood313011V3364H11P22 | bal | 10 ks/bal | 1 |
| 22 | Fľaša so závitom GL | guľatá, hnedé sklo DURAN, bez uzáveru, Retrace Code, 1000 ml, Q 45 mm, d 101 mm, h 225 mm alebo ekvivalent | Drive4SIFood313011V3364H11P22 | bal | 10 ks/bal | 1 |
| 23 | Fľaša reagenčná | s modrým uzáverom, so stupnicou sklenená, do 140ºC, 100ml alebo ekvivalent | Drive4SIFood313011V3364H11P22 | ks | ks | 20 |
| 24 | Fľaša reagenčná | s modrým uzáverom, so stupnicou sklenená, do 140ºC, 250ml alebo ekvivalent | Drive4SIFood313011V3364H11P22 | ks |  ks | 25 |
| 25 | Fľaša reagenčná | s modrým uzáverom, so stupnicou sklenená, do 140°C, 500ml alebo ekvivalent | Drive4SIFood313011V3364H11P22 | ks |  ks | 25 |
| 26 | Fľaša reagenčná | s modrým uzáverom, so stupnicou sklenená, do 140°C, 1000ml alebo ekvivalent | Drive4SIFood313011V3364H11P22 | ks |  ks | 15 |
| 27 | Kalibračné guličky | na nastavenie prístroja, kompenzácií ﬂuorescencie a overenie citlivosti pristroja BD FacsVerse, 25 testov alebo ekvivalent | Drive4SIFood313011V3364H11P30 | bal | bal | 2 |
| 28 | Kadička | 5 ml alebo ekvivalent | LISPER313011V442H4P37 | ks | 10 ks/bal | 10 |
| 29 | Kadička | 10 ml alebo ekvivalent | LISPER313011V442H4P37 | ks | 10 ks/bal | 10 |
| 30 | Kadička | kadička vysoká s výlevkou 400 ml alebo ekvivalent | LISPER313011V442H4P37 | ks | ks | 10 |
| 31 | Kadička | kadička 2000 ml vysoká alebo ekvivalent | LISPER313011V442H4P37 | ks | ks | 2 |
| 32 | Špachtľa | obojstranná nerezová 150 mm alebo ekvivalent | LISPER313011V442H4P37 | ks | ks | 2 |
| 33 | Špachtľa | obojstranná nerezová 185 mm alebo ekvivalent | LISPER313011V442H4P37 | ks | ks | 2 |
| 34 | Špachtľa | obojstranná nerezová, na jednej strane s prehĺbenou lopatkou 150 mm alebo ekvivalent | LISPER313011V442H4P37 | ks | ks | 2 |
| 35 | Špachtľa | obojstranná nerezová, so širšou prehĺbenou lopatkou 150 mm alebo ekvivalent | LISPER313011V442H4P37 | ks | ks | 2 |
| 36 | Vaňa | sklená hranatá 10x20x10 cm alebo ekvivalent | LISPER313011V442H4P37 | ks | ks | 1 |
| 37 | Vaňa | sklená hranatá 22x30x24 cm alebo ekvivalent | LISPER313011V442H4P37 | ks | ks | 1 |
| 38 | Pinzeta | priama s guľatými čeľusťami 105 mm alebo ekvivalent | LISPER313011V442H4P37 | ks | ks | 1 |
| 39 | Pinzeta | priama s guľatými čeľusťami 145 mm alebo ekvivalent | LISPER313011V442H4P37 | ks | ks | 1 |
| 40 | Pinzeta | priama s guľatými čeľusťami 200 mm alebo ekvivalent | LISPER313011V442H4P37 | ks | ks | 1 |
| 41 | Pinzeta | priama s guľatými čeľusťami 300 mm alebo ekvivalent | LISPER313011V442H4P37 | ks | ks | 1 |
| 42 | Pinzeta | krížená nie je potrebné uviesť dĺžku alebo ekvivalent | LISPER313011V442H4P37 | ks |  ks | 1 |
| 43 | Pinzeta | preparačná lomená nie je potrebné uviesť dĺžku alebo ekvivalent | LISPER313011V442H4P37 | ks | ks | 1 |
| 44 | Pinzeta | titánová priama 130 mm, nemagnetická alebo ekvivalent | LISPER313011V442H4P37 | ks | ks | 1 |
| 45 | Pinzeta | titánová lomená 130 mm, nemagnetická alebo ekvivalent | LISPER313011V442H4P37 | ks | ks | 1 |
| 46 | Nožnice | na mikroskopiu priame alebo ekvivalent | LISPER313011V442H4P37 | ks | ks | 4 |
| 47 | Lievik | analytický s horným priemerom 25-30 mm alebo ekvivalent | LISPER313011V442H4P37 | ks | ks | 2 |
| 48 | Lievik | analytický s horným priemerom 40mm alebo ekvivalent | LISPER313011V442H4P37 | ks | ks | 2 |
| 49 | Lievik | analytický s horným priemerom 85 mm alebo ekvivalent | LISPER313011V442H4P37 | ks | ks | 1 |
| 50 | Lievik | analytický s horným priemerom 120 mm alebo ekvivalent | LISPER313011V442H4P37 | ks | ks | 1 |
| 51 | Rezač | kovových kapilár alebo ekvivalent | LISPER313011V442H4P37 | ks | ks | 1 |
| 52 | Rezač | kremenných kapilár s rotujúcim diamantovým hrotom pre kapiláry s priemerom 0,25 mm do 0,53 mm ID, pre 0,78 mm OD maximum alebo ekvivalent | LISPER313011V442H4P37 | ks | ks | 1 |

Ak je v opise predmetu zákazky uvedená špecifikácia navrhovaných výrobkov, materiálov alebo tovarov pomocou odkazu na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby platí, že môže byť ponúknutý a bude akceptovaný aj iný – **ekvivalentný tovar** musí mať také kvalitatívne alebo výkonnostné charakteristiky, ktoré sú nevyhnutné na zabezpečenie účelu, na ktoré je uvedený tovar určený.